stanford-oval/wikipedia huggingface dataset:
Harry Backberg

Harry Backberg.
Harry Aatto Edvard Backberg (5. joulukuuta 1893 Helsinki – 24. helmikuuta 1965) oli suomalainen diplomi-insinööri ja kalterijääkäri, joka perusti 1938 Insinööritoimisto Rataksen. Toimiston kautta hoidettiin 1941 suomalaisten SS-vapaaehtoisten värväys.
Backbergin vanhemmat olivat Adolf Daniel Backberg (1868–1937) ja Alina Ingeborg Malmström (k. 1948). Hän oli naimisissa Lyyli Mikkolan kanssa.
Backberg toimi ensimmäisen maailmansodan aikana jääkärivärvärinä ja hän oli sen vuoksi vangittuna Pietarin Spalernajan vankilassa 1916–1917. Backberg tutustui tätä kautta myös Esko Riekkiin, joka on samaan aikaan vankina Špalernajassa. Kalterijääkärien tunnukseen kuului myöhemmin Backbergin mukaansa ottaman sellinavaimen kopio. Backberg valmistui diplomi-insinööriksi 1920 Teknillisestä korkeakoulusta.
Backbergin perustamaa ja johtamaa Insinööritoimisto Ratasta käytettiin suomalaisten SS-vapaaehtoisten värväykseen keväällä 1941. Värväystä johti Backbergin kalterijääkäritoveri Esko Riekki. Myös kaksi Backbergin omaa poikaa liittyi SS-pataljoonaan. Ratas hoiti SS-vapaaehtoisten asioita aina toukokuuhun 1942 saakka, jolloin tehtävät siirtyivät SS-Vapaaehtoistoimistolle. Sotien jälkeen Insinööritoimisto Ratas jatkoi toimintaansa vielä 1950-luvulle saakka. Ratas suunnitteli muun muassa myllyjä, viljavarastoja ja leipomoita. Rataksen toimisto sijaitsi Temppelikatu 4 B:ssä Töölössä.
Harry Anselm Clinch

Harry Anselm Clinch (27. lokakuuta 1908 – 8. maaliskuuta 2003) oli yhdysvaltalainen roomalaiskatolinen piispa. Hänet vihittiin papiksi Monterey-Fresnon hiippakuntaan 6. kesäkuuta 1936 ja nimitettiin sen vihkipiispaksi sekä Badiaen titulaaripiispaksi 5. joulukuuta 1956. Piispaksi vihkiminen seurasi 27. helmikuuta 1957. Pääkonsekraattorina toimi Aloysius Joseph Willinger, jota avustivat Timothy Manning ja Merlin Joseph Guilfoyle.
Monterey-Fresnon hiippakunta jaettiin Monterey in Californian ja Fresnon hiippakunniksi. Clinch sai 16. lokakuuta 1967 nimityksen Monterey in Californian piispaksi, jonka virkaan hänet asetettiin 14. joulukuuta. Hän erosi tehtävistään 19. tammikuuta 1982. Hän osallistui Vatikaanin toiseen kirkolliskokoukseen.
Finn Express 741

| Finn Express 741 |
| --- | --- |

Tyyppi:  Purjevene
Suurin pituus (LOA):  7,4 m
Vesilinjan pituus (LWL):  6,75 m
Leveys:  2,65 m
Syväys:  1,45 m
Mastonkorkeus:  10 m
Paino:  2400 kg
Purjeet:  Isopurje, fokka, myrskyfokka, genoa ja spinaakkeri.
Purjepinta-ala (iso ja fokka):  30 m2
Isopurje:  15,5 m2
Fokka / Genua:  9,3 m2
Moottori:  Yanmar 1GM
Miehistö:  1 - 4
Makuupaikkoja:  5
Suunnittelija:  Ron Holland
Finn Express 741, FE741 on 7,40 metriä pitkä purjevene joka on paranneltu versio Finn Express 74:sta.
Suunnittelu ja valmistus

Finn Express 741:n on suunnitellut Ron Holland, ja veneet on Nykran valmistamia.
Takila

Tanskalaisen JohnMastin valmistamassa reippaasti bendiä mahdollistavassa osatakilassa on FE-83:sta perityt mitat, lukuun ottamatta etuharusta, joka on FE-741:ssä lyhyempi. Takilassa on päävanttipari, alavanttipari, keulaharus sekä maston taivutukseen so. isopurjeen litistykseen taljalla säädettävä takaharus. Vinosti taaksepäin asennetut saalingit ovat alhaalla, joten maston nostoa ei kannata tehdä saalinkien alta. Puomia on kahta tyyppiä, pyöreämuotoista ja kulmikkaampaa. Myös konevalo on melko alhaalla mastossa.
Purjeet

Isopurje kahdella reivillä, fokka itseskuuttaava, myrskyfokka itseskuuttaava, genoa ja spinaakkeri. Rullagenoa on asennettu moniin FE741:iin, jolloin itseskuuttaavan fokan käyttö hankaloituu. Spinnuksi sopii myös FE-83:n tai H-veneen spinnu!
Käytettävyys

Finn Express on toimiva retkivene, jossa on makuupaikat viidelle. Maston alla olevassa alumiinitolpassa on kiinni pöytälevy, jonka saa laskettua osaksi keulan nukkumatilaa.
Teknisiä tietoja

Pituus: 7,40 m
Vesilinja: 6,75 m
Leveys: 2,65 m
Paino: 2400 kg
Isopurje: 15,5 m2
Fokka: 9,3 m2
Finn Express yhdistys

Finn Express-perheeseen kuuluu viisi venemallia; FE64, FE74, FE741, FE83 sekä FE94. Kaikkien veneiden runkopituus selviää mallinimestä.
Vuonna 1982 perustettu FE-Purjehtijat ry järjesti alkuvuosina luokkakilpailuja kaikille FE-malleille. Lisäksi yhdistys järjesti muun muassa tapaamisia eri satamissa. Yhdistys on myös julkaissut jäsenlehteä, jonka numerossa 1/1983 kerrotaan uudesta FE64-mallista sekä Ron Hollandin kommenteista ensimmäisen koepurjehduksen jälkeen. Lehti on luettavissa ilmaiseksi yhdistyksen sivuilla.
Nykyään yhdistys keskittyy enimmäkseen FE83-malliin. Heidän sivuillaan on kuitenkin edelleen kuvaukset muista FE-malleista.
Galiá

| Galiá Γαλιά |
| --- | --- |
 Galián kylä.
 Galiá
 Koordinaatit: 35°4′42″N, 24°52′12″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Faistós
Hallinto:  
 – Asutustyyppi:  kylä
 – Kallikrates-koodi:  7107010401
Väkiluku (2011):  790
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Galiá (kreik. Γαλιά) on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Kylän väkiluku on 790 (vuonna 2011).
Galián kylä sijaitsee Mesarán tasangon pohjoispuolella noin 55 kilometriä lounaaseen Iraklionin kaupungista. Kylän nimeä on selitetty monella tavalla; se voisi tulla esimerkiksi sanoista ’ranta’ (gialós) tai ’maito’ (gála), tai olla muuntunut Oikhalian nimestä kyseisen kaupungin asukkaiden ehkä perustettua alueelle siirtokunnan. Varhaisimmat maininnat kylästä ovat venetsialaisvallan aikaisissa väestönlaskennoissa vuodelta 1577 nimellä Galea ja vuodelta 1583 nimellä Gaglia.
Galiá muodostaa myös laajemman kyläyhdyskunnan (Τοπική Κοινότητα Γαλιάς, Topikí Koinótita Galiás), johon kuuluvat varsinaisen Galián kylän lisäksi kylät Apólychnos ja Monóchoro. Koko yhdyskunnan väkiluku on 805. Aiemmin Galiá kuului Moíresin kuntaan ja vuodesta 2011 lähtien Faistóksen kunnan Moíresin kunnallisyksikköön.
Happy Chandler

Happy Chandler
Albert Benjamin ”Happy” Chandler (14. heinäkuuta 1898 – 15. kesäkuuta 1991) oli yhdysvaltalainen demokraattisen puolueen poliitikko. Hän toimi Kentuckyn kuvernöörinä vuosina 1935–1939 ja 1955–1959 sekä Yhdysvaltain senaatin jäsenenä vuosina 1939–1945.
Chandler nousi merkittävään asemaan baseballmaailmassa; hän toimi baseballkomissaarina vuosina 1945–1951. Hänet kelpuutettiin vuonna 1982 Baseball Hall of Fameen.
Chandler kuoli sydänkohtaukseen Kentuckyssä ollessaan 92-vuotias. Poliitikko Ben Chandler on hänen lapsenlapsensa.
Hector Cazenave

Hector Cazenave
Hector Cazenave (13. huhtikuuta 1914 Montevideo, Uruguay – 27. syyskuuta 1958) oli uruguaylaissyntyinen ranskalainen jalkapalloilija, pelipaikaltaan oikea laitapuolustaja.
Cazenave edusti urallaan Defensoria 1934–1936, Sochaux’ta 1936–1940 ja uudestaan Defensoria vuodesta 1940 uransa päättämiseen 1944 asti. Hän voitti Sochaux’n kanssa Ligue 1:n kaudella 1937–1938. Cazenave debytoi Ranskan A-maajoukkueessa lokakuussa 1937 ja kuului joukkueen kokoonpanoon vuoden 1938 maailmanmestaruuskilpailuissa. Hän pelasi turnauksessa kahdessa ottelussa.
Harry Babcock

| Mitalit | Mitalit | Mitalit |  |
| --- | --- | --- | --- |
|  Harry Babcock |  Harry Babcock |  Harry Babcock |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | seiväshyppy |  |
Harry Stoddard Babcock (15. joulukuuta 1890 – 15. kesäkuuta 1965) oli yhdysvaltalainen seiväshyppääjä. Hän voitti olympiakultaa vuoden 1912 kesäolympialaisissa Tukholmassa uudella olympiaennätyksellä 395. Hän paransi edellistä olympiaennätystä 24 senttimetrillä.
Käännös suomeksi
Giulietta Masina

| Giulietta Masina |
| --- | --- |

Henkilötiedot
Koko nimi:  Giulia Anna Masina
Syntynyt: 22. helmikuuta 1921 San Giorgio di Piano, Emilia-Romagna, Italia
Kuollut: 23. maaliskuuta 1994 (73 vuotta) Latium, Italia
Ammatti:  näyttelijä
Puoliso:  Federico Fellini (30.10.1943 – 31.10.1993)
Näyttelijä
Aktiivisena:  1946–1986
Merkittävät roolit:  Gelsomina (La Strada – Tie)
Palkinnot
 Golden Globe (1986) Sant Jordi Award (1959) 
 Nimikirjoitus
Aiheesta muualla
IMDb 
Elonet
Giulia Anna ”Giulietta” Masina (22. helmikuuta 1921 Bologna, Italia – 23. maaliskuuta 1994 Rooma, Italia) oli italialainen näyttelijätär ja italialaisen elokuvaohjaaja Federico Fellinin puoliso.
Masinan tunnetuimpia elokuvia ovat muun muassa Varieteen valot (Luci del varietà, 1950), Valkoinen sheikki (Lo sceicco bianco, 1952), La Strada – Tie (La Strada, 1954), Huijarit (Il bidone, 1955), Cabirian yöt (Le notti di Cabiria, 1957), Giulietta ja viettelykset (Giulietta degli spiriti, 1965) ja Ginger ja Fred (Ginger e Fred, 1986).
Masina ja Fellini olivat naimisissa noin viidenkymmenen vuoden ajan. Pariskunnalla ei ollut lapsia. Masina kuoli keuhkosyöpään vain viisi kuukautta Fellinin kuoleman jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Giulietta Masina Elonetissä.
Giulietta Masina Internet Movie Databasessa. (englanniksi)
Giacomo Palombella

Giacomo Palombella
Giacomo Palombella (19. tammikuuta 1898 – 31. tammikuuta 1977) oli katolisen kirkon 24. helmikuuta 1923 vihitty italialainen pappi. Hän yleni piispaksi 19. toukokuuta 1946 saatuaan 14. helmikuuta nimityksen Muro Lucanon hiippakunnan piispaksi. Vuonna 1951 hän siirtyi Calvi e Teanon piispan tehtäviin, ja vuosina 1954–1974 hän oli Materan arkkipiispa.
Aiheesta muualla

Catholic-hierarchy.org: Archbishop Giacomo Palombella (englanniksi)
Godiva Chocolatier

Godiva Chocolatier on belgialainen suklaata valmistava yritys. Sen perusti Pierre Draps vuonna 1926. Hänen perheensä ihaili Lady Godivan legendaa, ja he nimesivät yrityksen hänen mukaansa. Vuonna 1968 yritys pääsi Belgian kuninkaalliseksi hovihankkijaksi, mikä lisäsi tuotemerkin tunnettavuutta. Vuonna 1972 Godiva avasi ensimmäiset kansainväliset liikkeensä Pariisiin, New Yorkiin ja Tokioon. Nykyään yrityksellä on yli 600 liikettä yli sadassa maassa.
Godivan kultainen laatikko
Godivan suklaalevyjä
Godivan kauppa
Aiheesta muualla

Kuvia tai muita tiedostoja aiheesta Godiva Chocolatier Wikimedia Commonsissa
Viralliset sivut (englanniksi)
Grímur Thomsen

| Grímur Thomsen |
| --- | --- |
 Grímur Thomsen
Henkilötiedot
Syntynyt: 1820 Bessastaðir, Islanti
Kuollut: 1896 (75–76 vuotta) Bessastadir, Islanti
Kansalaisuus:  Islanti
Ammatti:  kirjailija
Kirjailija
Äidinkieli: islanti
Tuotannon kieli: islanti
Aiheesta muualla
Löydä lisää kirjailijoitaKirjallisuuden teemasivulta
Grímur Thomsen (1820 Bessastaðir, Islanti – 1896 Bessastaðir, Islanti) oli islantilainen runoilija. Hän oli oppiarvoltaan filosofian tohtori ja edusti Islannin runouden myöhäisromantiikkaa.
Grímur Thomsen työskenteli 1848–1867 Tanskan ulkoasiainhallinnossa Belgiassa, Britannissa ja sittemmin Kööpenhaminassa ja tuli useita kertoja valituksi alltingiin. Hän kannatti skandinavismia ja kuningasvaltaa, ja hänen runoissaan romantiikka ilmenee sankarinpalvontana ja muinais- ja keskiajalta peräisin olevien aiheiden käyttönä.
Toivo Lyyn suomentama runo "Kuningas Half käy kummun yöhön" on antologiassa Skandinavian kirjallisuuden kultainen kirja (WSOY 1930)
Aiheesta muualla

Kuvia tai muita tiedostoja aiheesta Grímur Thomsen Wikimedia Commonsissa
Hectorock

Hectorock on Hectorin (s. 1947) kahden studioalbumin nimi:
Hectorock I, 1974
Hectorock II, 1985
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hectorock”, voi hakea sivunnimihaulla, laajalla sivunnimihaulla tai tekstihaulla.
Hausa

Hausa voi tarkoittaa ainakin seuraavia asioita:
hausat, länsiafrikkalainen kansa
hausa, Länsi-Afrikassa puhuttava afroaasialainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hausa”, voi hakea sivunnimihaulla, laajalla sivunnimihaulla tai tekstihaulla.
Future of the Past (Vaderin albumi)

| Future of the Past Vader |
| --- | --- | --- |

Studioalbumin tiedot
 Äänitetty : maaliskuu-syyskuu 1996
 Julkaistu: 3. joulukuuta 1996
 Tyylilaji: death metal thrash metal
 Kesto: 36.15
 Levy-yhtiö:  Koch Records  Century Media  Impact  Marquee Records, Avalon Records
Vaderin muut julkaisut
| De Profundis 1995 | Future of the Past 1996 | Reborn in Chaos 1997 |
Future of the Past on Vaderin kolmas studioalbumi, joka on julkaistu vuonna 1996. Se koostuu täysin eri yhtyeiden cover-versioista.
Kappaleet

Outbreak of Evil – 2.05 (Esittäjä: Sodom, säv. Angelripper, Sodom)
Flag of Hate – 3.11 (Esittäjä: Kreator, säv. Fioretti, Petrozza)
Storm of Stress – 1.15 (Esittäjä: Terrorizer, säv. Terrorizer)
Death Metal – 2.38 (Esittäjä: Possessed, säv. Beccera, Torra)
Fear of Napalm – 2.45 (Esittäjä: Terrorizer, säv. Garcia, Terrorizer)
Merciless Death – 4.05 (Esittäjä: Dark Angel, säv. Doty, Durkin)
Dethroned Emperor – 4.06 (Esittäjä: Celtic Frost, säv. Warrior)
Silent Scream – 2.56 (Esittäjä: Slayer, säv. Araya, Hanneman, King)
We Are the League – 2.35 (Esittäjä: Anti-Nowhere League, säv. Anti Nowhere League...)
I.F.Y. – 4.20 (Esittäjä: Depeche Mode, säv. Depeche Mode, Wiwczarek)
Black Sabbath – 6.19 (Esittäjä: Black Sabbath, säv. Butler, Iommi, Osbourne, Ward)
Muusikot

Peter − sähkökitara, laulu
Shambo − bassokitara
China − sähkökitara
Docent − rummut
Aiheesta muualla

Future of the Past (Vaderin albumi) Discogsissa. (englanniksi)
Albumi Future of the Past (Vaderin albumi) Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Fūka Nagano

| 0 | 1 | 2 |
| --- | --- | --- |

Henkilötiedot
Koko nimi: Fūka Nagano
Syntymäaika: 9. maaliskuuta 1999 (ikä 25)
Syntymäpaikka: Tokio, Japani
Kansalaisuus:  Japani
Pelipaikka: Keskikenttäpelaaja
Pituus: 160 cm
Seura
Seura: Liverpool
Seurat
| Vuodet | Seura | O (M) |
| 2014–2017 2018 2019–2020 2021–2022 2022 2023– | Urawa Reds Hyundai Steel Red Angels Chifure AS Elfen Saitama MyNavi Sendai North Carolina Courage Liverpool | 23 (0) 21 (1)  |
Maajoukkue
| 2018– | Japani | 22 (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 18. heinäkuuta 2023.
Fūka Nagano (jap. 長野 風花, Nagano Fūka; s. 9. maaliskuuta 1999 Tokio) on japanilainen jalkapalloilija, pelipaikaltaan keskikenttäpelaaja. Hän edustaa englantilaisseura Liverpoolia ja on pelannut aiemmin kotimaansa lisäksi Yhdysvalloissa.
Maajoukkueura

Nagano debytoi Japanin maajoukkueessa marraskuussa 2018. Hän on ennen vuoden 2023 MM-kilpailuja pelannut 22 maaottelua ja tehnyt niissä yhden maalin .
Aiheesta muualla

Soccerway
Japanin joukkue – Jalkapallon naisten MM-kilpailut 2023
1 Yamashita |
2 Shimizu |
3 Minami |
4 Kumagai |
5 Miyake |
6 Sugita |
7 Miyazawa |
8 Naomoto |
9 Ueki |
10 Nagano |
11 Tanaka |
12 Takahashi |
13 Endō |
14 Hasegawa |
15 Fujino |
16 Hayashi |
17 Seike |
18 Tanaka |
19 Moriya |
20 Hamano |
21 Hirao |
22 Chiba |
23 Ishikawa |
Valmentaja Ikeda
Japanin joukkue – Kesäolympialaiset 2024
1 Yamashita |
2 Shimizu |
3 Minami |
4 Kumagai |
5 Takahashi |
6 Koga |
7 Miyazawa |
8 Seike |
9 Ueki |
10 Nagano |
11 Tanaka |
12 Tanikawa |
13 Kitagawa |
14 Hasegawa |
15 Fujino |
16 Hayashi |
17 Hamano |
18 Hirao |
Valmentaja Ikeda
Heikki Hallamaa

Heikki Hallamaa
Heikki Hallamaa (7. lokakuuta 1867 Käkisalmi – 1. maaliskuuta 1951 Helsinki) oli suomalainen ampuja, joka osallistui olympialaisiin 1908.
Hallamaa sijoittui vapaakiväärin täysottelussa sijalle 46 tuloksella 576 (pysty 165 + polvi 181 + makuu 230). Joukkuekilpailussa Suomi oli kahdeksas.
Godfried Danneels

Godfried Danneels.
Godfried Maria Jules Danneels (4. kesäkuuta 1933 – 14. maaliskuuta 2019) oli belgialainen pappi. Hän sai vihkimyksensä 17. elokuuta 1957. Hänestä tuli vuonna 1977 Antwerpenin piispa ja vuonna 1979 Mechelenin–Brysselin arkkipiispa.
Danneelsista tehtiin katolisen kirkon kardinaali 2. helmikuuta 1983. Siten hän osallistui uuden paavin valintaan vuoden 2005 konklaavissa.
Belgian hyväksikäyttökohun aikana hän käski uhreja vaikenemaan, kunnes enonsa ja hyväksikäyttäjä piispa Roger Vangheluwe olisi eronnut. Myöhemmin hän ilmoitti toimineensa väärin asiassa.
Aiheesta muualla

Catholic-hierarchy.org: Godfried Cardinal Danneels. (englanniksi)
Heikki Hakkola

Heikki Sakari Hakkola (s. 18. huhtikuuta 1937 Mäntsälä) on suomalainen eläköitynyt maataloustieteilijä ja tutkimusjohtaja, joka on saanut maanviljelysneuvoksen arvonimen.
Hakkolan vanhemmat olivat maanviljelijä, agrologi Uuno Valdemar Hakkola ja Vieno Siviä Peltola ja hänen puolisonsa vuodesta 1962 on filosofian maisteri Seija Kaarina Kopra. Hakkola tuli ylioppilaaksi Mäntsälän yhteiskoulusta 1957 ja valmistui Helsingin yliopistosta agronomiksi ja  maatalous- ja metsätieteiden kandidaatiksi 1963. Hän oli Maatalouden tutkimuskeskuksen kasvinviljelylaitoksen vs. ylimääräinen tutkija 1963–1964, Lounais-Suomen koeaseman vs. johtaja Mietoisissa 1964–1967, Pohjois-Pohjanmaan koeaseman, vuodesta 1984 tutkimusasema, johtaja Revonlahdella vuodesta 1968 ja Ruukissa 1973–1998, Pohjois-Suomen tutkimusyksikön johtaja 1991–1997 ja hallituksen jäsen 1983–1985 sekä Maatalouden tutkimuskeskuksen alueellisen tutkimuksen johtaja 1998–2000.
Hakkola oli Revonlahden kunnanhallituksen jäsen 1969–1972 ja Ruukin kunnanvaltuutettu 1973–1976 ja 1981–1984 sekä kunnahallituksen jäsen 1981–1988. Hänellä oli myös lukuisia oman alansa ja muita asiantuntija- ja luottamustehtäviä. Hakkola julkaisi runsaasti tutkimuksia ja asiantuntijakirjoituksia, erityisesti nurmen ja viljan viljelystä sekä naudanlihan tuotannosta. Häntä pidettiin yhtenä Suomen keskeisistä nurmitutkijoista ja nurmitalouteen perustuvan kotieläintuotannon asiantuntijoista. Maanviljelysneuvoksen arvonimen hän sai 1999.
Gall

Gall
Gall (heimonimeltään Pizi eli Kiivas, n. 1840 – 5. joulukuuta 1894) oli lakotaintiaanien sotapäällikkö ja yksi niistä päälliköistä, jotka johtivat intiaanien joukkoja Little Bighornin taistelussa vuonna 1876.
Gall syntyi nykyisen Etelä-Dakotan alueella vuoden 1840 tienoilla. Hän oli huomattava soturi jo teini-iässä, ja hänestä tuli nuorena heimopäällikkö. Little Bighornin taistelussa hän oli Istuvan Härän alipäällikkö. Taistelun jälkeen Gall pakeni Kanadaan Istuvan Härän mukana. Vuonna 1881 Gall palasi Dakotaan ja eli elämänsä loppuvuodet viljelijänä Standing Rockin reservaatissa. Hän ystävystyi myöhemmin paikallisten siirtolaisten kanssa. 1890-luvulla hän kääntyi Henkitanssi-liikkeeseen liittynyttä Istuvaa Härkää vastaan syyttäen tätä pelkuriksi ja petturiksi. Gall kuoli 5. joulukuuta 1894.
Nimi

Gall-nimi on englantia ja tarkoittaa suomeksi sappea. Nimen kerrotaan syntyneen siten, että lapsena Gall näki nälkää ja söi naapurinsa teurastaman eläimen sappirakon.
Gladys Knight

| Gladys Knight |
| --- | --- |
 Gladys Knight esiintymässä vuonna 2006.
Henkilötiedot
Syntynyt: 28. toukokuuta 1944 Atlanta, Georgia, Yhdysvallat
Ammatti:  laulaja-lauluntekijä, näyttelijä, kirjailija
Muusikko
Laulukielet:  englanti
Aktiivisena:  1952-
Tyylilajit:  R&B, soul, gospel
Soittimet:  laulu
Yhtyeet:  Gladys Knight & the Pips
Levy-yhtiöt:  Vee-Jay, Motown, Buddah, Columbia, MCA, Verve
Aiheesta muualla
gladysknight.com
  [ Muokkaa Wikidatassa ] [ ohje ]  
Gladys Maria Knight (s. 28. toukokuuta 1944 Atlanta, Georgia) on yhdysvaltalainen muusikko ja näyttelijä, joka tunnetaan "soulin keisarinnana". Hän lauloi Gladys Knight & the Pips -yhtyeessä, joka on Rock and Roll Hall of Famessa. Knight on menestynyt myös soolourallaan ja tehnyt yhteistyötä muiden artistien kanssa. Sekä hän että yhtye ovat saaneet Grammyja. Knight esitti elokuvan 007 ja lupa tappaa (1989) tunnuskappaleen.
Näyttelijänä Knight on esiintynyt muun muassa 1980-luvun sarjassa Charlie & Co.. Elokuviin, joissa hän on esiintynyt, kuuluvat 20 taalaa (1993) ja Murha Hollywoodissa (2003). Hän sai Golden Globe -ehdokkuuden roolistaan elokuvassa Pipe Dreams (1976). Hänellä oli myös CableACE-ehdokkuus.
Knight on aktiivinen mormoni. Hän liittyi MAP-kirkon jäseneksi vuonna 1997. Hänellä on vuodesta 1995 ollut tähti Hollywood Walk of Famella.
Diskografia sooloartistina > Singlet

1978: "I'm Coming Home Again"
1979: "Am I Too Late"
1981: "When a Child Is Born" (Johnny Mathisin kanssa)
1985: "That's What Friends Are For" (Dionne Warwickin, Elton Johnin ja Stevie Wonderin kanssa)
1986: "Loving On Borrowed Time" (Bill Medleyn kanssa)
1989: "License to Kill", "Wind Beneath My Wings"
1990: "If I Knew Then What I Know Now" (Kenny Rogersin kanssa)
1991: "Men"
1991: "Meet Me in the Middle"
1991: "Where Would I Be"
1991: "Superwoman" (Dionne Warwickin ja Patti LaBellen kanssa)
1994: "I Don't Want to Know"
1994: "End of the Road" Medley: "If You Don't Know Me by Now"/"Love Don't Love Nobody"
1995: "Next Time"
1996: "Missing You" (Brandyn, Tamian ja Chaka Khanin kanssa)
Diskografia sooloartistina > Albumit

1978: Miss Gladys Knight
1979: Gladys Knight
1991: Good Woman
1994: Just for You
1998: Many Different Roads
2001: At Last
2005: One Voice (Saints Unified Voicesin kanssa)
2006: A Christmas Celebration (Saints Unified Voicesin kanssa)
2006: Before Me
Aiheesta muualla

Viralliset sivut (englanniksi)
Gladys Knight Internet Movie Databasessa. (englanniksi)
Gladys Knight Discogsissa. (englanniksi)
Hartsiakaasia

| Hartsiakaasia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucaryae
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Palloakaasiat Vachellia
Laji::  nilotica
Kaksiosainen nimi
 Vachellia nilotica  (L.) P.J.H.Hurter & Mabb 
Synonyymit
 Acacia nilotica (L.) Willd. ex Delile  

Katso myös
   Hartsiakaasia Wikispeciesissä   Hartsiakaasia Commonsissa 
Infobox OKNimi-testi OKIUCN-testi OK: 
Hartsiakaasia eli niilinakaasia (Vachellia nilotica, aiemmin Acacia nilotica) on hernekasvien (Fabaceae) heimoon kuuluva trooppinen puu.
Se kasvaa 5–20 metriä korkeaksi ja sen lehvästö muodostaa tiheän puolipallon. Kukat ovat keltaiset ja pitkulaiset palkohedelmät harmaansävyisiä.
Lehti, kukka ja palko.
Hartsiakaasiaa tavataan laajoilla alueilla Afrikassa ja Aasiassa.
Hartsiakaasian lehtiä käytetään karjan rehuna, ja myös sen palkoja syötetään valkuaisrehuna vuohille, lampaille ja naudoille. Puuainesta käytetään sekä puusepäntyössä että polttopuuna, ja siitä voi tehdä myös puuhiiliä. Kaarnasta saadaan parkkiainetta. Nuoria palkoja voi käyttää myös ihmisravinnoksi.